Yago Pikachu

Glaybson Yago Souza Lisboa (tuntud enam kui Yago Pikachu; sündinud 5. juunil 1992 Belémis) on Brasiilia jalgpallur, kes mängib paremkaitsja või parempoolkaitsjana Brasiilia kõrgliigaklubis Fortaleza.https://www.transfermarkt.com/yago-pikachu/leistungsdaten/spieler/265660 (vaadatud 1.7.2022)

Aastatel 2001–2005 kuulus ta klubisse Tuna Luso Brasileira. Seejärel liitus ta 13-aastaselt Paysanduga. Klubi põhimeeskonnas debüteeris ta 2012. aasta jaanuaris Pará osariigi meistrivõistlustel. Alates 2012. aastast kuulus ta kohe Paysandu põhikoosseisu. 2012. aastal lõi Yago Pikachu 45 mänguga kokku 12 väravat, neist kuus Brasiilia tugevuselt kolmandas liigas, viis Pará osariigi meistrivõistlustel ja kaks Brasiilia karikavõistlustel. Kõigil järgmisel kolmel hooajal lõi ta vähemalt 15 väravat.

2015. aasta detsembris sõlmis ta lepingu Brasiilia esiliigaklubiga Vasco da Gama. 2016. aastal kindlus ta klubiga pääsu Brasiilia kõrgliigasse. 2018. aasta hooajal lõi Yago Pikachu Brasiilia kõrgliigas kümme väravat. 2016. aastal tulita Rio de Janeiro osariigi meistriks.

2021. aasta märtsis sõlmis ta 2022. aasta lõpuni kehtiva lepingu Fortalezaga."Fortaleza anuncia contratação do lateral-direito Yago Pikachu". diariodonordeste.verdesmares.com.br. 12.3.2021. Vaadatud 1.7.2022 2021. aastal lõi ta Brasiilia kõrgliigas kaheksa väravat ja valiti liigahooaja sümboolsesse koosseisu.

2022. aasta juulis siirdus ta Jaapani kõrgliigaklubisse Shimizu S-Pulse."Yago Pikachu se despede do Fortaleza após classificação na Copa do Brasil". lance.com.br. 14.7.2022. Vaadatud 18.8.2024 Seal ta aga edu ei saavutanud ning siirdus juba järgmise aasta alguses tagasi Fortalezasse.

Tänu oma lühikesele kasvule (169 cm) ja kiirusele sai ta endale hüüdnime Jaapani multifilmitegelase Pikachu järgi.

 Saavutused 
Paysandu
Campeonato Paraense: 2013
Vasco da Gama
Campeonato Carioca: 2016
Fortaleza
Campeonato Cearense: 2021, 2022, 2023 
Copa do Nordeste: 2022, 2024

 Viited 

Kategooria:Brasiilia jalgpallurid
Kategooria:Club de Regatas Vasco da Gama mängijad
Kategooria:Fortaleza Esporte Clube mängijad
Kategooria:Campeonato Brasileiro Série A mängijad
Kategooria:Sündinud 1992